Nii, Dusky matkarada jääb sel korral ära. Kevadine hooldus on rajale alles tegemata, ühest uhtorust ei saaks arvatavasti  läbi (sest uputab), DOCi enda töötajagi pidi tagasi pöörama ja paatide graafikute tõttu ei jääks meil ühtegi vaba päeva "vihmaohutuseks" (et noh, kui sajab, siis oodata paremat). Nii et homme Routeburnile, täna käisime Ben Lomondil (et katsetada, kuda me üldse üksteist kannatame, kui ülesmäge rühime) ja pärast seda paariks päevaks Foxi liustikule, sõpradele külla.    Aa, Routeburnile minek ei ole ka üldse kindel, muideks. Täna tuli hea lumelaadung kuni 600 m merepinnast, ülehomme lubab ilmateade  sama, ja Routeburnile võib täna pärastlõunast alates hea laviinihoiatus tulla. Eks homme räägime DOCiga, vaatame, mis saama hakkab.                 PS. märtsikuus nägi täpselt sama koht välja nii.           PPS. Ja ma vist unustasin mainida, et see reisisell on Paul, šotlane, kellega me märtsikuus tuttavaks  saime ja kes nüüd uuesti Uus-Meremaale tuli. Kuni Wanakani reisime arvatavasti kahekesi. Ja ei, tema ei ole SEE.